**Príloha č. 4**

**Opis predmetu zákazky**

**Predmet zákazky:**

**Vypracovanie účelového energetického auditu** (ďalej len ÚEA) **pre súbor objektov**:

1. Prevádzková budova Správa verejného cintorína, Rastislavova 83/B,
2. Areál DMS - AB 2, Rastislavova 79,
3. Areál DMS - AB 3, Rastislavova 79,
4. Prevádzková budova Záhrada Bernátovce, Bernátovce 779,
5. Prevádzková budova Krematória, Zelený Dvor 2702/1,

(v súlade s výzvou OPKZP-PO4-SC441-2019-53 vyhlásenou Slovenskou inovačnou a energetickou agentúrou ako sprostredkovateľský orgán pre Operačný program Kvalita životného prostredia v zastúpení Ministerstva životného prostredia Slovenskej republiky ako riadiaceho orgánu pre Operačný program Kvalita životného prostredia) za účelom podania žiadosti o nenávratný finančný príspevok v rámci spomínanej výzvy, projektu: *Rozvoj energetických služieb na regionálnej a miestnej úrovni - územie mesta Košice*.

**Základné údaje o objektoch:**

|  |  |  |  |
| --- | --- | --- | --- |
| **p.č.** | **adresa** | **účel užívania** | **celková podlahová plocha**  **(m2)** |
| 1. | Rastislavova 83/B, 040 01 Košice | administratíva | 1021 |
| 2. | Rastislavova 79, 040 01 Košice | administratíva | 1440 |
| 3. | Rastislavova 79, 040 01 Košice | oprava mechanizácie | 690 |
| 4. | Bernátovce 779, 044 13, Valaliky-Bernátovce | administratíva | 1016 |
| 5. | Zelený Dvor 2702/1, 040 13 Sídlisko Ťahanovce | administratíva/krematórium | 2570 |

**Podmienky vykonania, obsah a rozsah zákazky:**

* ÚEA vypracuje odborne spôsobilá osoba (ďalej len OSO), ktorá musí spĺňať podmienky podľa § 12 ods. 1 alebo § 13 ods. 1 alebo ods. 3 zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov, kópiu dokladu OSO žiadame priložiť k ponuke,
* ÚEA musí byť vypracovaný minimálne v rozsahu prílohy č. 6 Smernice EP a Rady č. 2012/27/EÚ o energetickej efektívnosti. Na vypracovanie správy z energetického auditu v štátnom jazyku sa primerane použije vyhláška Ministerstva hospodárstva SR č. 179/2015 Z. z. o energetickom audite. Pre opatrenia energetickej efektívnosti vhodné pre GES musí správa z energetického auditu obsahovať podklady, potrebné na vypracovanie posudku minimálne v rozsahu kapitoly 2.2 odseku 1 písm. b) bodu i. až x. dokumentu „*Postup pri príprave a realizácii garantovaných energetických služieb vo verejnej správe*“, ktorý je zverejnený na webovom sídle Ministerstva hospodárstva SR:

<https://www.mhsr.sk/energetika/garantovana-energeticka-sluzba-pre-verejny-sektor>. Ak nie je žiadne z navrhnutých opatrení realizovateľné prostredníctvom GES, musí byť táto skutočnosť v správe z energetického auditu riadne zdôvodnená,

* nakoľko nedisponujeme projektovými dokumentáciami k stavbe je potrebné vykonať zameranie budov,
* OSO vykoná diagnostiku budov v rozsahu potrebnom pre vypracovanie správy z ÚEA a priloží ich k predmetnej správe,
* objednávateľ zabezpečí potrebnú súčinnosť OSO pre potreby vykonania diagnostiky fyzického stavu budov,
* objednávateľ pre potreby overenia správnosti výsledkov z meraní a výpočtov poskytne OSO spotreby energií za predchádzajúce tri roky za objekty s p.č. 2, 3 a 4. Za objekty s p.č. 1 a 5 vieme poskytnúť spotreby energií od decembra 2019.
* pri návrhu opatrení energetickej efektívnosti sa postupuje štandardným spôsobom, ako je to zaužívané v bežnej technickej praxi. Navrhujú sa opatrenia financovateľné z vlastných zdrojov žiadateľa, prostredníctvom úveru alebo dotácií a s využitím GES. Každé navrhované opatrenie musí obsahovať vyjadrenie k jeho realizovateľnosti formou GES. Návrh opatrenia uskutočniteľného prostredníctvom GES, musí zároveň obsahovať aj vyjadrenie k jeho realizovateľnosti bez započítania do verejného dlhu podľa usmernenia Európskeho štatistického úradu (EurostatGuidance Note: TheRecording of Energy PerformanceContracts in GovernmentAccounts: <http://ec.europa.eu/eurostat/documents/1015035/7959867/Eurostat-Guidance-Note-Recording-Energy-Perform-Contracts-Gov-Accounts.pdf/>) a podľa používateľskej príručky (A Guide to the StatisticalTreatment of Energy Performance Contracts:

<http://ec.europa.eu/eurostat/documents/1015035/8885635/guide_to_statistical_treatment_of_epcs_en.pdf/f74b474b-8778-41a9-9978-8f4fe8548ab1>). Informačný materiál pre*„*Poskytovanie garantovaných energetických služieb v SR v kontexte pravidiel Eurostatu“ z hľadiska dôsledkov na výšku dlhu verejnej správy:

<https://www.siea.sk/materials/files/Poskytovanie%20GES-SR%20vs%20Eurostat.pdf>

**Počet a druh vyhotovení ÚEA:**

Zhotoviteľ zákazky je povinný dodať ÚEA v listinnej forme v šiestich (6) rovnopisoch, pričom ku každému rovnopisu ÚEA priloží aj digitálnu verziu (na CD, resp. DVD nosiči) vo formáte \*pdf.